
[bookmark: _GoBack]Νέα εποχή για την Παπαστράτος: Διοικητικό Κέντρο για Cluster 12 χωρών 
Αντιπρόεδρος Ευρώπης αναλαμβάνει ο Χρήστος Χαρπαντίδης

Ασπρόπυργος, 20 Δεκεμβρίου 2022

Νέα εποχή ξεκινάει το 2023 για την Παπαστράτος, με κομβικό ρόλο για την Ελλάδα, την εταιρεία και τα στελέχη της. Η εταιρεία μετεξελίσσεται σε Διοικητικό Κέντρο των Λειτουργιών της Philip Morris International (PMI) για τη Νοτιοανατολική Ευρώπη. Επικεφαλής αναλαμβάνει ο Χρήστος Χαρπαντίδης, ως Αντιπρόεδρος Ευρώπης, με τομέα ευθύνης τις 12 χώρες της Νοτιοανατολικής Ευρώπης και έδρα την Ελλάδα. 
Η ξεχωριστή πορεία του μετασχηματισμού-πρότυπο της εταιρείας ξεκίνησε το 2015 με 3 χώρες ευθύνης, συνεχίστηκε με 5 και από το 2018 με 7. Το 2023, ο Χρήστος Χαρπαντίδης θα ηγείται του Διοικητικού Κέντρου των 12 χωρών και, συγκεκριμένα, των Ελλάδα, Βουλγαρία, Ρουμανία, Κύπρο, Μάλτα, Κροατία, Σλοβενία, Σερβία, Βοσνία-Ερζεγοβίνη, Βόρεια Μακεδονία, Αλβανία, Μαυροβούνιο.
[bookmark: _Hlk122433333]Το επιχειρηματικό αποτύπωμα για τη νέα εποχή της Παπαστράτος μεταφράζεται σε κύκλο εργασιών που ξεπερνά τα 5 δισ. Δολάρια, 3 εργοστάσια και περισσότερους από 4.000 εργαζομένους. Πρόκειται για μία από τις μεγαλύτερες και δυναμικά αναπτυσσόμενες περιοχές δραστηριότητας της PMI, στην οποία λειτουργούν 2 από τα 3 εργοστάσια παραγωγής θερμαινόμενων ράβδων καπνού στην Ευρώπη. 
Οι οργανωτικές αλλαγές συνδέονται άρρηκτα με την πορεία της Παπαστράτος προς μία Ελλάδα χωρίς τσιγάρο. Με πρακτικές βιώσιμης εταιρικής ανάπτυξης και έμφαση στους ανθρώπους της, η εταιρεία προχώρησε, τα τελευταία 6 χρόνια, σε συνεχείς επενδύσεις στη χώρα, οι οποίες ξεπέρασαν τα 550 εκατομμύρια ευρώ, ενίσχυσαν την παραγωγική δυνατότητα του εργοστασίου της κατά 50%, από 20 δισ. θερμαινόμενες ράβδους καπνού σε 30 δισ., από τα οποία πλέον του 80% προς εξαγωγή.
Διευθύνων Σύμβουλος της Παπαστράτος αναλαμβάνει, το 2023, ο Γιώργος Μαργώνης, με χώρες ευθύνης τις Ελλάδα, Κύπρο και Μάλτα. Από το 2001 όπου εντάχθηκε στο δυναμικό της Παπαστράτος μέχρι σήμερα, έχει, μεταξύ άλλων, ηγηθεί των Εμπορικών Λειτουργιών της εταιρείας και έχει διατελέσει Επικεφαλής του τμήματος Στρατηγικής Πωλήσεων στην Ελβετία και Γενικός Διευθυντής της Βουλγαρίας για την PMI.
Ο Πρόεδρος και Διευθύνων Σύμβουλος της Παπαστράτος, Χρήστος Χαρπαντίδης δήλωσε: “Η Παπαστράτος κεφαλαιοποιεί τη συνεχή και συνεπή διαδρομή της προς το καλύτερο, με την Ελλάδα να  γίνεται στρατηγικός κόμβος στη δημιουργία ενός κόσμου χωρίς τσιγάρο. Η απόφαση της Philip Morris International να επιλέξει τη χώρα μας ως Διοικητικό Κέντρο όλων των χωρών Νοτιοανατολικής Ευρώπης αποδεικνύει για μία ακόμα φορά ότι ο επιχειρηματικός μετασχηματισμός μας εξελίσσεται προς τη σωστή κατεύθυνση. Χάρη στη βαθιά σχέση εμπιστοσύνης που έχουμε δημιουργήσει με τους ανθρώπους μας, τους καταναλωτές και την κοινωνία, επιταχύνουμε τη βιώσιμη ανάπτυξη του οργανισμού μας, με οδηγό την επιστήμη και όχημα την τεχνολογία.”

Σχετικά με την ΠΑΠΑΣΤΡΑΤΟΣ  
H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία προϊόντων χωρίς καύση και τσιγάρων στην Ελλάδα εδώ και εννέα δεκαετίες. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Το 2017, η εταιρεία γύρισε σελίδα στην ιστορία της και, με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI δυνητικά μειωμένου κινδύνου σε σχέση με το τσιγάρο. Τον Ιούλιο του 2020 ο Αμερικανικός Οργανισμός Τροφίμων και Φαρμάκων (FDA) αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Μέχρι τον Σεπτέμβριο του 2022,  περίπου 13,5 εκατ. ενήλικοι καπνιστές σε όλο τον κόσμο, εξαιρώντας τη Ρωσία και την Ουκρανία, και περισσότεροι από 400.000 στην Ελλάδα είχαν επιλέξει τη νέα αυτή τεχνολογία που είναι διαθέσιμη σε 70 χώρες. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για τη Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση στο εργοστάσιό της στον Ασπρόπυργο, η οποία μέχρι σήμερα έχει ξεπεράσει τα 250 εκατ. ευρώ. Η Παπαστράτος επενδύοντας στην επιστήμη και τις νέες τεχνολογίες δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary και ως η πρώτη “Smoke-Free” εταιρεία στην Ελλάδα αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος. Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr.

Για επικοινωνία με την εταιρεία: Κατερίνα Χατζοπούλου, Διευθύντρια Επικοινωνίας και Δημοσίων Σχέσεων, Παπαστράτος, τηλ. 210 4193000, Katerina.Chatzopoulou@pmi.com , Άκης Κελέσης, Account Director αία relate, τηλ. 210 7418935, kelesis@aea.gr.

